**Sol·licitud d’ajut a l'Institut de Cultura de Barcelona sobre l’import equivalent a la quota líquida de l'impost sobre béns immobles corresponent** **a establiments culturals dedicats a l’exhibició o comerç cultural de caràcter privat, 2019**

### Documentació que s’adjunta

*(marcar amb una creu la documentació que es presenta)*

**Les sol·licituds han d’anar acompanyades de la documentació següent, ordenada tal com es descriu a continuació:**

**Sol.licitud:**

Instància de sol·licitud de subvenció i declaració responsable del sol·licitant (inclosa en la mateixa instància) signada i amb el segell de l’entitat.

###### Documentació de l’entitat:

Full de dades de domiciliació bancària segons model normalitzat.

Fotocòpia compulsada de la documentació acreditativa de la personalitat jurídica de l’entitat, inscrita al registre corresponent:(NIF, estatuts o escriptures i insc1234ripció al registre corresponent).

DNI de la persona nomenada com a representant.

En el cas que el sol·licitant sigui una persona física: còpia compulsada del seu Document Nacional d’Identitat.

Llicència d’activitat de l’espai per les modalitats A i C.

Llicència d’activitat o acreditació de formar part d’alguna de les associacions professionals vàlidament constituïdes en el cas de la modalitat B.

Programació d’activitats de l’any en curs en el cas de la modalitat A.

Documentació acreditativa de la disponibilitat de l’espai, segons escaigui:

En el cas de ser-ne propietari, còpia compulsada de l’escriptura de propietat inscrita en el Registre de la propietat.

En el cas de ser-ne arrendatari, còpia compulsada del contracte d’arrendament.

En cas que mitjançant la declaració responsable de la instància de sol·licitud no s’hagi donat autorització a l’Institut de Cultura de Barcelona per a comprovar d’ofici el compliment de les obligacions de pagament amb l’Agencia Estatal d’Hisenda, amb la Tresoreria de la Seguretat Social i amb l’Institut Municipal d’Hisenda o qualsevol dels seus ens adscrits o vinculats de l’Ajuntament de Barcelona, caldrà aportar els corresponents certificats:

Certificat d’estar al corrent del compliment de les obligacions amb la Tresoreria General de la Seguretat Social.

Certificat d’estar al corrent del compliment de les obligacions amb l’Agencia Estatal de l’Administració Tributària.

Certificat d’estar al corrent del compliment de les obligacions amb l’Institut Municipal d’Hisenda o qualsevol dels seus ens adscrits o vinculats de l’Ajuntament de Barcelona.

**Documentació acreditativa de l’IBI de l’any 2018**

Segons es doni el cas:

En cas d’establiments de propietat: **Rebuts i comprovants de pagament corresponents a l’IBI. En cas que l’immoble es destini a diferents usos, declaració responsable informant de la superfície d’ús cultural respecte a la superfície total del bé.**

En cas d’establiments en règim de lloguer que tenen explicitat l’IBI repercutit: **Rebuts de lloguer on es reflecteixi la repercussió de l’impost. En cas que l’immoble es destini a diferents usos, declaració responsable informant de la superfície d’ús cultural respecte a la superfície total del bé.**

En cas d’establiments en règim de lloguer que no tenen explicitat l’IBI repercutit: **Declaració responsable del propietari de l’immoble informant del l’import d’IBI repercutit al lloguer per a ús cultural.**

No caldrà aportar els documents referents al sol·licitant (entitat) i al seu representant indicats al punt 8 de la convocatòria ni tampoc la documentació acreditativa de l’activitat i acreditativa de l’espai quan ja constin en poder de l’Institut de Cultura de Barcelona, excepte quan s’hagi d’acreditar la pertinença a una associació professional (Modalitat B), que caldrà que sigui el rebut de pagament de la quota corresponent de l’any o exercici en curs.

Tanmateix, tampoc caldrà presentar el full de dades bancàries si anteriorment ja s’han presentat a l’Institut de Cultura, excepte si han sofert alguna modificació.

En cas que la documentació ja s’hagi presentat caldrà indicar en quin procediment s’ha aportat.

Tota la documentació s’haurà de presentar en el moment de la sol·licitud. En cas que no s’hagi aportat algun dels documents exigits dins el termini de lliurament de sol·licituds, l’Institut de Cultura de Barcelona requerirà, per mitjà de correu electrònic, al sol·licitant perquè el presenti en el termini de deu dies hàbils amb la indicació que, si no el presenta, es considerarà que ha desistit de la seva sol·licitud en els termes que estableix l’article 68 de la Llei 39/2015, d’1 d’octubre, de procediment administratiu comú de les administracions públiques.